﻿archives, archive practice, archivist, legislation, documents 55 Revista de Administraţie Publică şi Politici Sociale Anul I, Nr 2 / Martie 2010 Având în vedere că aproape toate datele importante referitoare la trecutul unei localităţi sau a unei instituţii se găsesc în arhivele acestora, considerăm că arhivele, instituţia acestora, reprezintă un element cheie în existenţa unui stat În acest moment nu poate fi concepută funcţionarea unui stat fără existenţa unor arhive bine puse la punct şi eficiente Arhivistica şi informarea documentară (documentaristica) sunt două discipline care au drept sferă de cercetare documentele scrise Arhivistica este disciplina care are drept domeniu de investigaţie izvoarele scrise pe suporţi uşor deteriorabili şi pe baza cărora se efectuează cercetări fundamentale şi aplicative în vederea stabilirii soluţiilor optime de selecţionare, ordonare, inventariere, conservare şi valorificare a documentelor „Arhivistica este ştiinţa care se ocupă cu teoria şi practica în arhive Arhivele ca păstrătoare de prestigii şi antichităţi, ca păstrătoare a cunoştinţei de sine a popoarelor, constituie condiţia „sine qua non” pentru reconstituirea unui popor”(Drăghicescu 2002 : 8) „Ştiinţa arhivistică, prin cercetările ei fundamentale şi aplicative, are drept scop crearea celor mai bune condiţii pentru muncă în arhive Indiferent de forma pe care o au astăzi materialele arhivistice, toate arhivele din lume conţin izvoare istorice care lămuresc aspecte economice, sociale, politice, culturale ale unui popor sau se referă la relaţiile internaţionale” (Săcerdoţeanu 1970 : 8) Iată doar câteva motive pentru ca acest domeniu să fie luat în considerare şi apreciat de cei în măsură să o facă, mai cu seamă de autorităţile statului Evenimentele din decembrie 1989 a produs perturbaţii şi în domeniul arhivelor Pentru a se putea prelua fondurile arhivistice abandonate pentru a se putea lărgi accesul la cercetarea arhivelor istorice naţionale s-a recurs la un cadru legislativ minim (Mocanu 1997 : 15), respectiv Legea nr 40/1990 şi Hotărârea Guvernului României nr 769/1991 Transformările produse în sistemul instituţional, apariţia sectorului particular, abandonarea sau fragmentarea multor fonduri arhivistice au determinat elaborarea unei noi legi arhivistice Noua lege a Arhivelor Naţionale a fost promulgată la 2 aprilie 1996 prin decret de Preşedintele României Aceasta stipula (art 3) că ”administrarea, supravegherea şi protecţia specială a Fondului Arhivistic Naţional al României se realizează de către Arhivele Naţionale, unitar bugetare în cadrul Ministerului de Interne” Pornind de la actele normative în vigoare, unităţilor creatoare şi deţinătoare de documente la revin o serie de obligaţii privind evidenţa, selecţionarea, păstrarea, folosirea şi depunerea la Arhivele Naţionale a înscrisurilor ce fac parte din Fondul Arhivistic Naţional Acestea constituie cerinţele în materie de arhive pe care societatea le adresează amintitelor unităţi, dovadă că legiuitorul recunoaşte importanţa şi rolul arhivelor în stat Urmărind organizarea şi desfăşurarea activităţii arhivistice la nivel naţional, în mod unitar, 56 Revista de Administraţie Publică şi Politici Sociale Anul I, Nr 2 / Martie 2010 Arhivele Naţionale au elaborat prin Ordinul de zi nr 217 din 23 mai 1996, Instrucţiuni privind activitatea de arhivă la creatorii şi deţinătorii de documente Aceste instrucţiuni sunt deosebit de utile şi vin să completeze dispoziţiile cuprinse în Legea Arhivelor Naţionale din 2 aprilie 1996 Primul capitol al instrucţiunilor cuprinde în 7 articole dispoziţii generale ce definesc documentele ce fac parte din Fondul Arhivistic Naţional al României (F A N ); faptul că administrarea, supravegherea şi protecţia specială a F A N se realizează de Arhivele Naţionale; obligaţiile deţinătorilor şi creatorilor de arhivă în înfiinţarea compartimentelor de arhivă, conform complexităţii şi cantităţii de arhivă precum şi structura şi competenţa compartimentelor de arhivă stabilite de conducerea unităţilor creatoare şi deţinătoare de arhivă, cu avizul de specialitate al Arhivelor Naţionale; atribuţiile personalului compartimentului de arhivă şi obligaţia de a comunica în scris, în termen de 30 de zile, Arhivelor Naţionale, înfiinţarea, reorganizarea sau oricare alte modificări survenite în activitatea instituţiilor cu implicaţii asupra compartimentului de arhivă; Cel de-al doilea capitol cuprinde în 108 articole obligaţiile creatorilor şi deţinătorilor de documente începând de la evidenţa, inventarierea, selecţionarea, păstrarea, folosirea documentelor şi până la depunerea lor la Arhivele Naţionale şi răspunderile şi sancţiunile ce se aplică în cazul nerespectării acestor obligaţii Faptul că România este în momentul de faţă membru al Uniunii Europene a ridicat destul de multe probleme cu privire la armonizarea legislaţiei arhivistice româneşti cu cea comunitară Din aceste motive, astăzi se fac eforturi pentru ca şi acest domeniu să se alinieze sistemului european, însă este nevoie mai întâi de reformă şi descentralizare în sistemul arhivelor şi o nouă Lege a Arhivelor care este, deocamdată, în stadiu de proiect(e) în Parlamentul României * * * După anul 1989, modificările profunde produse la nivelul societăţii româneşti şi a Europei Centrale şi de Est au determinat creşterea rolului arhivelor în contextul noilor realităţi Căderea blocului comunist din această parte a Europei duce la începuturile unei noi ere, de speranţă, libertate, responsabilitate cetăţenească, respectarea drepturilor omului şi a statului de drept Progresele înregistrate de societatea umană s-au manifestat în toate domeniile de activitate, începând de la economie şi până la ştiinţă şi cultură Mentalităţile s-au schimbat şi ele în raport cu transformările exterioare S-a schimbat felul în care oamenii concep viaţa şi lumea; o mulţime de lucruri au început să fie văzute altfel Gândirea umană a început să perceapă mai clar (uneori) faptele şi evenimentele Toate aceste modificări s-au făcut simţite şi în studiul istoric şi arhivistic Multă vreme arhivistica a fost privită doar ca o simplă operaţie tehnică, care nu implică nimic deosebit, cu toate 57 Revista de Administraţie Publică şi Politici Sociale Anul I, Nr 2 / Martie 2010 că de-a lungul timpului aceasta a contribuit în mare măsură la sprijinirea multor investigaţii şi lucrări în toate domeniile iar utilitatea lor era dovedită Aceste rezultate deosebite sprijinite de arhivistică, prin importanţa contribuţiilor sale, caracterul tehnic şi practic pe care aceasta îl are, au făcut ca azi arhivistica să fie considerată o ştiinţă auxiliară a istoriei Existenţa arhivelor este deosebit de importantă pentru un popor pentru că un stat cu o evoluţie şi organizare statală stabilă trebuie să aibă arhive bine puse la punct Arhivele trebuie se pună la dispoziţia cetăţeanului toate informaţiile de care acesta are nevoie, consfinţind astfel un drept de bază al său Sfârşitul secolului trecut a marcat începutul unei noi ere, o “eră a informaţiei” şi a consumului de informaţie (Porumbăcean, Podină, Glazer 2008 : 74) În toate domeniile cantităţi din ce în ce mai mari de informaţie apar şi sunt cerute Toate domeniile sunt în această perioadă caracterizate de schimbare, o schimbare rapidă şi inevitabilă, iar Arhivele nu fac excepţie Responsabilităţile şi sarcinile acestora cresc din ce în ce mai mult, odată cu fluxul de informaţii care are o rată de creştere fantastică Se impune astfel modernizarea şi perfecţionarea activităţii arhivistice, folosirea ultimelor descoperiri tehnice Şi în ţara noastră s-a încercat o dezvoltare progresivă a muncii în arhive şi a arhivelor Cu toate că România a fost vreme de 50 de ani un stat comunist, acest fapt nu a dăunat în mod deosebit arhivelor Au existat totuşi unele abuzuri şi excese, unele materiale au fost eliminate din arhive (care nu conveneau regimului politic), alte materiale au primit o prioritate specială în defavoarea altora (tot ce era legat de Partidul Comunist, de exemplu) Cu toate acestea, arhivele au fost bine organizate şi au funcţionat fără mari probleme, arhiviştii şi ţară încercând să adopte ultimele tehnici şi tehnologii adaptate pentru munca în arhive Un rol deosebit de important în dezvoltarea şi perfecţionarea muncii în arhive îl are legislaţia Legislaţia defineşte cadrul legal al activităţii în arhive, reprezintă baza întregii activităţi Munca arhiviştilor nu s-ar putea desfăşura într-un mod sistematic şi eficient în lipsa unui suport legislativ care să stabilească reguli, limite şi obligaţii Legislaţia actuală în vigoare, respectiv Legea Nr 16 din 1996, cuprinde doar 38 de articole, multe din prevederile decretului anterior fiind eliminate din cauza dispariţiei anumitor organizaţii şi structuri, precum şi din cauza diferenţelor apărute după 1989 Ceea ce este însă interesant (!) este modul în care s-a reuşit întârzierea cu 6 ani a elaborării unei legislaţii adaptate la noua situaţie, având în vedere rolul deosebit pe care Arhivele Naţiona le îl au în cadrul statului Această lege este însoţită şi de norme interne (Ex: Norme Tehnice privind desfăşurarea activităţii în Arhivele Naţionale aprobate de directorul general prin Ordinul Nr 227 din 18 iunie 1996) care stabilesc toate atribuţiile creatorilor şi deţinătorilor de arhive precum şi modul de 58 Revista de Administraţie Publică şi Politici Sociale Anul I, Nr 2 / Martie 2010 desfăşurare a activităţii în cadrul arhivelor Din punct de vedere legislativ se observă o lipsă acută de adaptare la cerinţele societăţii din această vreme şi trebuie corelată cu evenimentele, aspectele economico – sociale prezente Prin urmare, în decursul acestui an se prevede apariţia unei noi legislaţii arhivistice, care să cuprindă reorganizarea şi modernizarea practicilor arhivistice Ca model european s-a evidenţiat Recomandarea R(2000)13 a Comitetului de Miniştri ai Statelor membre privind politica europeană asupra accesului la arhive În 13 iulie 2000 ia fiinţă primul şi singurul standard interguvernamental privind politica şi practica accesului la arhive în Europa (Arhivele Naţionale ale României 2007 :16) Elaborat cu sprijinul Consiliului Internaţional al Arhivelor şi al Arhivei Fundaţiei pentru o Societate Deschisă (OSA), acest „îndrumător” a implicat nu numai autorităţile arhivistice naţionale, ci şi cercetători academicieni şi organizaţii non-guvernamentale din 48 de state ale Convenţiei Culturale Europene a Consiliului Europei (Arhivele Naţionale ale României 2007 :16) Ultimul proiect de lege, al 5 – lea, privind constituirea, administrarea, prelucrarea, păstrarea şi utilizarea arhivelor, a ajuns pe masa Parlamentului României spre adoptare Structurat în VI Capitole şi 60 articole, proiectul de lege cuprinde definirea termenilor de specialitate (vezi Anexa IX), prezintă termenele de arhive publice şi arhive private, proprietari şi deţinători de arhive şi documente, agenţi economici prestatori de servicii arhivistice, personalul care desfăşoară activităţi de arhivă, organizarea Arhivelor Naţionale ale României s a Considerăm oportună schimbarea conceptului de Fond Arhivistic Naţional şi introducerea celui de Patrimoniu Arhivistic Naţional, concept ce ar defini cu mai multă rigoare această categorie de valori De exemplu, în Franţa, Codul patrimoniului – partea legislativă (versiunea actualizată până în 28 august 2005) defineşte arhivele ca fiind ansamblul de documente indiferent de dată, formă sau suport material, create sau primite de orice persoană fizică sau juridică sau de către un serviciu sau organism public sau particular în decursul activităţii (Filip 2007 : 44) Ca o noutate şi necesitate faţă de vechea lege este împărţirea arhivelor în arhive publice şi arhive private Sunt considerate arhive publice documentele care rezultă din: activitatea persoanelor juridice de drept, persoanelor fizice sau juridice de drept care îndeplinesc un serviciu public, persoanelor juridice de drept privat finanţate de la bugetul de stat sau de la bugetele locale, persoanelor juridice de drept privat care, potrivit legii, au obţinut statul de utilitate publică Arhivele private sunt considerate toate acele arhive care nu sunt definite ca arhive publice prin prevederile legale Referitor la arhivele private se remarcă dreptul de proprietate a creatorului sau deţinătorului 59 Revista de Administraţie Publică şi Politici Sociale Anul I, Nr 2 / Martie 2010 faţă de aceste documente Proprietarii de documente private, cele care fac parte din Patrimoniul Arhivistic Naţional, în cazul în care doresc să vândă aceste arhive, sunt obligaţi să comunice această intenţie Arhivelor Naţionale, care au drept de preemţiune şi care trebuie să se pronunţe în termen de 30 de zile de la data înregistrării După anul 1989, activitatea privată ia amploare în mod considerabil Creatorii au tendinţa de a renunţa la a mai avea arhivar, preferând să apele la serviciile unor firme sau persoane calificate sau autorizate Totuşi unii prestatori cu deficienţe mari în cunoaşterea activităţii de arhivă au devenit peste noapte „buni arhivari”(Porumbăcean, Podină, Glazer 2008 : 88) Este important de menţionat şi implicarea unor foşti salariaţi ai Arhivelor Naţionale – arhivişti şi arhivari – care odată ieşiţi la pensie, sau unii chiar în activitate au desfăşurat activităţi de prelucrare la societăţi sau instituţii de o calitate foarte bună (Porumbăcean, Podină, Glazer 2008 : 89) De asemenea, nu putem omite munca „la negru” sau prestările făcute de persoane fizice pe bază de contract, sau uneori efectuarea plăţii în natură specific obiectului de activitate al creatorului (alimente, confecţii, încălţăminte) (Porumbăcean, Podină, Glazer 2008 : 89) Aşadar, un rol deosebit în cadrul activităţii arhivistice îl joacă personalul arhivelor De pregătirea acestuia depinde modul în care arhivele vor fi păstrate şi puse la dispoziţia publicului În prezent, personalul care lucrează în cadrul arhivelor este format din oameni instruiţi în cadrul a diferite instituţii de specialitate Personalul arhivelor trebuie să fie conştient de importanţa muncii pe care o prestează Arhiviştii au obligaţia morală faţă de societate să ia toate măsurile posibile pentru a asigura păstrarea arhivelor (vechi, actuale sau viitoare) Profesionalismul arhivistului se măsoară prin modul în care este capabil se întreprindă principalele operaţiuni arhivistice Un bun arhivist nu trebuie să pună piedici inutile celor care vor să studieze, şi de asemenea trebuie să împărtăşească şi altora experienţa sa În ţara noastră au loc cursuri de perfecţionare, în cadrul Şcolii Naţionale de Perfecţionare Arhivistică, cursuri la care participă de obicei personalul din arhive care nu a absolvit Facultatea de Arhivistică Cursurile organizate de „Şcoala Naţională de Perfecţionare Arhivistică „Aurelian Sacerdoţeanu” Bucureşti sunt de 120 ore sau 360 ore Se organizează de asemenea cursuri de perfecţionare specializate pe domeniul informaticii, deoarece odată cu introducerea calculatoarelor în toate direcţiile judeţene ale Arhivelor Naţionale, se pune problema pregătirii personalului pentru munca asistată de calculator, un factor deosebit de important în dezvoltarea arhivelor Continua perfecţionare a personalului arhivelor reprezintă un instrument de bază în asigurarea unui viitor sigur pentru arhivele existente şi pentru cele care vor fi create de acum încolo 60 Revista de Administraţie Publică şi Politici Sociale Anul I, Nr 2 / Martie 2010 În acest scop sunt căutate tot mai multe metode de îmbunătăţire a muncii în arhive şi a specializării personalului, tendinţa aceasta fiind una de actualitate şi de viitor Arhivele, starea acestora şi menţinerea acestora a depins întotdeauna de tehnologia folosită în lucrul cu documentele De la beciuri, poduri, folosite pe post de arhivă s-a trecut la spaţii delimitate, organizate, cu rafturi, ajungându-se în prezent la clădiri special construite pentru arhive care îndeplinesc toate normele actuale privind modul de păstrare a documentelor (temperatură, umiditate, luminozitate etc ) Modul de păstrare a documentelor s-a modificat şi el Au fost descoperite diferite metode de tratare fizică sau chimică a documentelor pentru a le prelungi viaţa sau a le salva de la distrugere Foarte multe documente au fost trecute pe microfilm pentru a le prelungi “viaţa” Trecerea pe microfilm are mai multe scopuri: - elaborarea de copii care pot fi puse la dispoziţia persoanelor pentru care deplasarea până la locul de păstrare a originalelor nu este posibilă sau ar crea o inconvenienţă prea mare - protejarea documentelor de uzura care apare în urma folosirii acestora în mod direct - posibilitatea oferirii respectivelor documente chiar dacă sunt cerute de mai multe persoane, în acelaşi timp - se creează astfel copii de siguranţă care vor fi în continuare disponibile, în cazul nefericit în care originalul este distrus Pe lângă microfilmarea de asigurare a documentelor este necesară şi digitalizarea acestora, scannarea şi fotocopierea actelor şi stocarea acestora pe diferiţi suporţi: compact discuri, hard- diskuri, discuri magneto-optice s a La ora actuală, apariţia şi evoluţia fantastică a calculatoarelor personale, permit desfăşurarea unei activităţi de stocare a informaţiei în calculator cu o eficienţă ridicată Fiecare arhivă poate fi azi dotată cu cel puţin un calculator, iar conectarea tuturor acestor calculatoare într-o reţea naţională iar de aici spre reţeaua internaţională care este InterNet-ul trebuie privită ca o necesitate şi o obligaţie Încercarea de a lăsa de o parte această cale de dezvoltare înseamnă o condamnare la ineficienţă şi chir mai mult, o lipsă de viziune în perspectivă Sistemele informatizate actuale sunt prezente pretutindeni, iar un sector atât de important din însăşi fiinţa unui stat nu poate fi lăsat la o parte În întreaga lume, la ora actuală, tendinţa generală este de a pune cât mai multă informaţie la dispoziţia publicului Iar cel mai uşor şi eficient mod în care acest scop poate fi atins este folosirea din ce în ce mai intensă a calculatorului Trebuie să ne gândim că la ora actuală, calculatorul de multe ori înlocuieşte hârtia şi că 61 Revista de Administraţie Publică şi Politici Sociale Anul I, Nr 2 / Martie 2010 originalul unui document poate exista doar în format electronic Informatizarea arhivelor va însemna accesul rapid, disponibil oricui, de oriunde LEGISLAŢIA ARHIVISTICĂ ACTUALĂ ŞI PERSONALUL RESPONSABIL CU ACTIVITATEA DE ARHIVĂ Exagerarea, în vechea legislaţie arhivistică, a rolului compartimentelor şi comisiilor de selecţionare în ceea ce priveşte efectuarea principalelor operaţiuni arhivistice a condus la formarea mentalităţii potrivit căreia personalul arhivei nu -şi justifica activitatea, astfel încât, în multe situaţii s-a ajuns la desfiinţarea compartimentelor de arhivă şi chiar la dispariţia din organigramele unităţilor a funcţiei de arhivar sau arhivist Dispariţia compartimentelor de arhivă, reducerea lor la câte o persoană (încadrată de obicei pe post de legător – compactor, încărcător, distribuitor de materiale) care avea şi alte atribuţii (difuzarea presei, la centrala telefonică, evidenţa imprimatelor cu regim special ş a ) s-a produs pe fondul omisiunii legislaţiei, încă de la începutul deceniului al optulea al secolului XX, ca urmare a înţelegerii şi aplicării dogmatice a înlăturării birocraţiei din administraţia de stat Aşa s-a ajuns ca mari şi importanţi creatori de arhive cu valoare documentar-istorică să lucreze cu personal insuficient, necalificat, cu urmări nefaste în ceea ce priveşte activitatea de arhivă Într-un capitol aparte, intitulat „Personalul arhivelor”, Legea Arhivelor Naţionale nr 16/1996 aşează, oarecum lucrurile în normalitate, precizând că toţi „creatorii şi deţinătorii de documente, persoane juridice, au obligaţia de a înfiinţa compartimente de arhivă sau de a desemna persoane responsabile cu probleme de arhivă, în funcţie de valoarea şi cantitatea acestora Desemnarea personalului însărcinat cu activitatea de arhivă, structura şi competenţa acestor compartimente de arhivă vor fi stabilite de către conducerea unităţii creatoare şi deţinătoare de documente, cu avizul Arhivelor Naţionale sau, după caz, al direcţiilor judeţene ale Arhivelor Naţionale” (Legea nr 16/1996 : 4) Rolul arhivarului (în Nomenclatorul de funcţii specifice Arhivelor Naţionale sunt cuprinse funcţiile de „arhivist” pentru personalul cu studii superioare şi cea de „arhivar” pentru personalul cu studii medii, conform O U nr 24 din 30 martie 2000, publicată în Monitorul Oficial, partea I, nr 138 din 31 martie 2000 , p 6) de la unităţile creatoare şi deţinătoare de documente, în coordonarea procesului de constituire corectă a arhivei curente, în ordonarea, inventarierea, selecţionarea, folosirea sau pregătirea documentelor cu valoare istorică pentru depunerea lor la Arhivele Naţionale, ca şi în păstrarea şi conservarea documentelor, l-a determinat pe legiuitor să prevadă încadrarea pe asemenea posturi numai cu avizul Arhivelor Naţionale 62 Revista de Administraţie Publică şi Politici Sociale Anul I, Nr 2 / Martie 2010 Reînfiinţarea şi funcţionarea compartimentelor de arhivă, obligaţie a conducerii unităţilor, chiar în condiţiile dificile ale perioadei actuale, înseamnă rezolvarea unei reale nevoi, ca şi reluarea unei bune tradiţii Pentru buna organizare a activităţii de arhivă, în condiţiile aplicării noului cadru legislativ, personalul de arhivă trebuie să fie atât factor de execuţie cât şi de concepţie Crearea unui statut corespunzător rolului şi importanţei funcţiei lucrătorului din arhive, constituie condiţia necesară pentru schimbarea mentalităţii faţă de meseria de arhivist sau arhivar, persoană cu vaste cunoştinţe teoretice şi experienţă practică, chemată să dea viaţă unor mormane de documente stivuite fără nici un criteriu şi fără evidenţă Instruirea personalului de arhivă Instruirea personalului cu astfel de atribuţii constituie punctul de plecare pentru soluţionarea complexelor probleme ale creatorilor şi deţinătorilor de documente, condiţia principală pentru efectuarea unor lucrări de calitate Acest proces de instruire a personalului desemnat cu astfel de atribuţii se face de către reprezentanţii Arhivelor Naţionale, prin diferite forme, dintre care menţionăm (Mera 2002 : 188-191): Instruirea la faţa locului, la unitate, cu prilejul controlului de fond sau a celui tematic, asupra modului cum trebuie organizată arhiva, a efectuării unor operaţiuni etc Convocarea la sediul unităţii a personalului implicat prin lege în activitatea de arhivă şi instruirea lor, folosind şi exemplele concrete oferite de controlul efectuat recent la unitate, insistând asupra principalelor probleme legate de : cadrul juridic în care se desfăşoară activitatea de arhivă, evidenţa documentelor, constituirea arhivei curente – nomenclatorul arhivistic, inventarierea, selecţionarea, folosirea, depunerea documentelor permanente la Arhivele Naţionale, păstrarea şi conservarea documentelor etc Instruirea poate avea în vedere şi numai o temă sau alta, cum ar fi constituirea arhivei curente sau selecţionarea documentelor Includerea unor teme teoretice şi practice, vizând activitatea de arhivă, în cadrul programelor de pregătire profesională a personalului de la unităţi Transmiterea unor cunoştinţe de specialitate arhivarilor cu ocazia deplasărilor pe care aceştia le efectuează la sediul Arhivelor Naţionale, de regulă solicitând orientarea asupra operaţiunilor de bază: ordonarea, inventarierea, selecţionarea documentelor Organizarea de către instituţii centrale sau judeţene a unor instruiri vizând activitatea de arhivă, cu directa participare a Arhivelor Naţionale Organizarea de către Şcoala Naţională de Perfecţionare Arhivistică a cursurilor de formare, atestare şi perfecţionare a personalului de arhivă de la creatorii şi deţinătorii de documente Examenul de atestare constă în probe orale (interviu, colocviu) şi susţinerea unei lucrări de absolvire a cursurilor şi în executarea unei operaţiuni arhivistice practice, în faţa Comisiei de 63 Revista de Administraţie Publică şi Politici Sociale Anul I, Nr 2 / Martie 2010 atestare Promovarea examenului de absolvire sau atestare dă dreptul la obţinerea unui certificat care atestă profesia însuşită Atribuţiile personalului compartimentului de arhivă Principalele atribuţii ale personalului care lucrează într-o arhivă, sintetizate şi în art 5 din Instrucţiunile privind activitatea de arhivă la creatorii şi deţinătorii de documente, sunt următoarele: Cunoaşterea legislaţiei arhivistice şi urmărirea aplicării ei corecte în unitate, ţinând legătura permanentă cu şefii de compartimente şi cu Arhivele Naţionale Participarea la cursurile organizate de Şcoala Naţională de Perfecţionare Arhivistică la sediile direcţiilor judeţene ale Arhivelor Naţionale pentru formarea, atestarea şi perfecţionarea pregătirii profesionale Iniţierea şi organizarea activităţii de întocmire a nomenclatorului arhivistic al unităţii, alături de şefii compartimentelor care fac propuneri în acest sens Urmărirea modului de aplicare a nomenclatorului arhivistic la registratură şi compartimente pentru constituirea corectă a arhivei curente Supravegherea îndeaproape a modului cum se constituie dosarele la compartimentele instituţiei, cum sunt inventariate şi pregătite pentru predarea la arhiva unităţii Verificarea şi preluarea anuală a documentelor create la compartimente pe bază de inventare şi proces verbal Asigurarea evidenţei tuturor documentelor intrate şi ieşite din depozitele de arhivă, pe baza Registrului de evidenţă curentă Efectuarea operaţiunilor de ordonare şi inventariere a documentelor neordonate şi fără evidenţă, aflate în depozit, indiferent de provenienţa lor Responsabilul cu arhiva este şi secretarul comisie de selecţionare În această calitate sesizează preşedintele comisiei de selecţionare pentru convocarea comisiei în vederea selecţionării documentele cu termen de păstrare expirat Întocmeşte formele prevăzute de lege pentru confirmarea lucrării de către Arhivele Naţionale Asigură predarea documentelor selecţionate la unităţile de reciclare a hârtiei, depunând acestora şi o copie după confirmarea Arhivelor Naţionale Cercetarea documentelor din depozit în vederea eliberării copiilor şi certificatelor solicitate de cetăţeni pentru dobândirea unor drepturi, în conformitate cu legile în vigoare Întocmeşte pe versoul cererii referatul, care trebuie să cuprindă: denumirea fondului cercetate, compartimentul, numărul dosarului (cota), anul, fila şi poziţia sau poziţiile, dacă este cazul Referatul se datează şi se semnează de către responsabilul cu arhiva La solicitare, pune la dispoziţie compartimentelor documentele solicitate, pe bază de semnătură, consemnată în registrul de depozit Pe poliţă, în locul documentelor, pune fişa de 64 Revista de Administraţie Publică şi Politici Sociale Anul I, Nr 2 / Martie 2010 control, până la restituirea dosarelor împrumutate, când verifică integritatea documentelor şi apoi le reintegrează la fond Pregătirea documentelor permanente şi inventarele acestora şi depunerea lor la Arhivele Naţionale, conform prevederilor legale Organizarea depozitului de arhivă şi sistematizarea documentelor după criterii stabilite în prealabil Întocmeşte ghidul topografic al depozitului Asigurarea ordinii şi curăţeniei în depozitul de arhivă Solicită conducerii unităţii dotarea corespunzătoare a depozitului cu mobilier, rafturi, scări, mijloace PSI Informarea conducerii unităţii despre eventuale nereguli (degradări, distrugeri, sustrageri de documente) şi propunerea de măsuri în vederea asigurării condiţiilor corespunzătoare de păstrare şi conservare a arhivei Punerea la dispoziţia delegatului Arhivelor Naţionale, cu prilejul efectuării operaţiunii de control, a tuturor datelor, informaţiilor şi documentelor solicitate privind situaţia fondurilor şi colecţiilor create şi deţinute (Mera 2002 : 192-192) În cadrul primăriei luate ca exemplu în aceasta lucrare, şi a primăriilor în general, persoana responsabilă cu păstrarea, depozitarea şi organizarea arhivei este secretarul primăriei Este ştiut faptul că acesta este un funcţionar public cu foarte multe atribuţii, motiv pentru care, de regulă, deleagă un alt funcţionar din instituţie, un referent, direct subordonat lui Acest referent are obligaţiile şi drepturile prevăzute de lege, urmând să fie instruit de personalul avizat al Arhivelor Naţionale După preluarea acestei atribuţii, el răspunde, împreună cu secretarul primăriei, de tot ce înseamnă arhivă, conform Legii Arhivelor Naţionale nr 16/1996 CONCLUZII Tendinţele actuale în arhivistică pot fi exprimate pe scurt astfel: specializare, informatizare, accesibilitate Arhivele nu pot rămâne în urmă faţă de o societate care se mişcă din ce în ce mai repede; a rămâne în urmă în acest moment înseamnă pierderea unor cantităţi foarte mari de informaţie Alinierea arhivelor la tehnologiile, actuale, la modul de lucru actual, continua specializare a personalului ar trebui să reprezinte liniile de bază ale unui plan de dezvoltare a activităţii în arhive Trebuie însă avut în vedere faptul că această “transformare” a arhivelor nu poate fi făcută peste noapte O astfel de transformare are nevoie de timp, bani şi oameni pregătiţi care să fie la înălţimea noilor cerinţe apărute 65 Revista de Administraţie Publică şi Politici Sociale Anul I, Nr 2 / Martie 2010 BIBLIOGRAFIE 1 DRĂGHICESCU, Adina Berciu, Arhivistică şi Documentaristică, Prelegeri universitare, Bucureşti, 2002 2 FILIP, Cristian, Studiu comparativ privind legislaţia arhivistică actuală din România şi Franţa, în Revista Arhivelor, nr 2/2007 3 MERA, Laurenţiu, Îndreptar arhivistic pentru personalul care creează, păstrează şi foloseşte documente, Ed Aronda, Cluj Napoca, 2002, Ed II 4 MOCANU, Marin Radu, Arhivele Naţionale în competiţie cu timpul, Arhiva românească, tom II, 1996, p 13, idem, Arhivele Naţionale şi Societatea românească, Bucureşti, Edit M I , 1997 5 PORUMBĂCEAN, Claudiu, Călin PODINĂ, Vendelin GLAZER, Arhivistica în perioada contemporană, Editura „Vasile Goldiş University Press Arad, 2008 6 SĂCERDOŢEANU, Aurelian, Arhivistică, Bucureşti, Ed Ştiinţifică, 1970 7 Arhivele Naţionale ale României, Accesul la arhive, în Revista Arhivelor – supliment, 2007 8 O U nr 24 din 30 martie 2000, publicată în Monitorul Oficial, partea I, nr 138 din 31 martie 2000 66